nyheter

Kanadiske Christie Mohr (32) er for tiden i Tromsø og besøker venner. Det var da hun var ute å gikk seg en tur på Kvaløya kom hun over noe som lignet svært på hårsveisen til en viss amerikansk presidentkandidat.

– Det første jeg tenkte var at det så ut som en Donald Trump-fabrikk, så da måtte jeg bare ta bilde av det, spøker Mohr, som har fått mye oppmerksomhet på bildet i sosiale medier.

Hun er for øvrig ikke særlig begeistret over mannen, som ser ut til å bli republikanernes kandidat til høstens valg.

– Hvis det faktisk er en Trump-fabrikk, så må vi få bygget et gjerde rundt den så fort som mulig, konstaterer hun med et glimt i øyet.